Sparket i Chelsea - fikk skikk på Schalke
Kampen om lukrative Champions League-plasser bak de to beste - Bayern München og Wolfsburg - drar seg til i Bundesligaen med lagene Borussia Mönchengladbach, Augsburg, Bayer Leverkusen og Schalke i førersetet. Sistnevnte klubb falt ned på sjetteplass etter tirsdagens 1-1-borteresultat mot Bayern München, men er bare to poeng bak Håvard Nordtveits Gladbach. Her kan tipset vårt leveres, eller man kan sette opp sine egne forslag. I München misbrukte Maxim Choupo-Moting (a) et straffespark og man spilte store deler av matchen med en mann mer på banen. Men Gelsenkirchen-klubben gjorde seg på ingen måte bort, med tanke på alle skadene som har rammet klubben. Debutanten Timon Wellenreuther (k) var sjanseløs på Bayerns mål, men reddet ellers et hardt Arjen Robben-skudd. Trenden har vært oppløftende etter at Roberto Di Matteo avløste Jens Keller i trenerjobben for fire måneder siden. På hjemmebane er fem av syv ligamatcher vunnet (5-1-1), og til tross for et utfordrende utgangspunkt karet man seg videre i Champions League-gruppespillet med konkurrenter som Chelsea, Sporting Lisboa og Maribor. I kveld får Wellenreuther fornyet tillit i buret og temposterke Sidney Sam (a) starter i Klaas-Jan Huntelaars (a) karantenefravær. Gladbach har vunnet 1-0 i begge ligakampene etter jul, men mot svak motstand - Stuttgart og Freiburg. Sistnevnte har bare vunnet en av 14 siste bortekamper i Bundesliga, men likevel hadde Mats Møller Dæhlis nye klubb initiativet på Gladbachs bane tidligere i uken. Østerrikeren Martin Stranzl (f) må stå over grunnet en hodesmell og kveldens oppgjør kommer for tidlig for Andre Hahn (k). Gjestene har slitt i disse kampene over tid. 1-0-gevinsten ifjor var den først seieren på 22 år, ifølge Mönchengladbachs egen hjemmeside. I inneværende sesong har laget kun vunnet tre bortematcher. Vi ser for oss en jevn kamp, men hvor Roberto Di Matteos menn nok en gang står opp i egen lekegrind. Hjemmeoddsen er 2,20, spillestopp er kl. 20.25 og Eurosport 2 viser matchen. NB! VG og Norsk Tipping har et kommersielt samarbeid om tipping. VG får en kommisjonærinntekt av spill hos Norsk Tipping basert på trafikk på våre spillsider og tippeartikler.
Roberto Di Matteo førte Chelsea til både Champions League-gull og FA-cupseier, men satt bare åtte måneder i managerstolen. I kveld skal hans Schalke følge opp den gode 6-3-1-flyten på ti siste hjemmekamper mot Borussia Mönchengladbach. League-gull og FA-cupseier, men satt bare åtte måneder i managerstolen. I kveld skal hans Schalke følge opp den gode 6-3-1-flyten på ti siste hjemmekamper mot Borussia Mönchengladbach.